Muda jõgi

Muda jõgi (malai keeles Sungai Muda) on jõgi Malaisias Kedahi osariigis. See on osariigi pikim jõgi.

 Kirjeldus 
Jõe pikkus on umbes 180 km ja jõgikonna pindala 4111 km²Luhaim, Z. b., Tan, M. L., Tangang, F., Zulkafli, Z., Chun, K. P., Yusop, Z., & Yaseen, Z. M. (2021). Drought Variability and Characteristics in the Muda River Basin of Malaysia from 1985 to 2019. Atmosphere, 12(9), 1210. https://doi.org/10.3390/atmos12091210.

Muda jõgi saab alguse Ulu Muda metsas Siki piirkonnas Kirde-Kedahis. Tai piiriga paralleelselt kulgedes varustab jõgi veega Kedahi ja Penangi osariike. Jõgi läbib suure osa Siki piirkonnast ja jõuab seejärel Balingi piirkonda, kus kohtub Kuala Ketilis vasakpoolse Ketili lisajõega.

Seejärel voolab jõgi läände ja läbib Kedahi suuruselt teise linna Sungai Petani lõunapoolseid eeslinnu. Jõgi on piiriks Kuala Muda piirkonna ja Põhja-Seberangi Perai piirkonna vahel. Muda jõgi suubub Malaka väina Kota Kuala Mudas (Kuala Muda tähendab Muda suudmeala).

Mussooniperioodil võivad vihmad põhjustada jõel suuri üleujutusi.Aminuddin Ab. Ghani, Rabie Ali, Nor Azazi Zakaria, Zorkeflee Abu Hasan, Chun Kiat Chang & Mohd Sanusi S. Ahamad (2010) A temporal change study of the Muda River system over 22 years, Intl. J. River Basin Management, 8:1, 25-37, DOI: 10.1080/15715121003715040

 Ehitised 
Muda jõele ehitati 2004. aastal valminud Berisi tamm, mille abil reguleeritakse Muda veevoolu, et kasutada Muda jõgikonnas vett riisi- või mäestikukultuuride niisutamiseks, koduseks ja tööstuslikuks veevarustuseks ning muuks otstarbeks.Beris Dam. - Official Portal for Department of Irrigation and Drainage Ministry of Energy Transition and Water Transformation

 Viited 

Kategooria:Malaisia jõed